## REPUBLIKA HRVATSKA

##### OPĆINSKI SUD U PAZINU

Razdjel: 109

Glava: 75

Matični broj: 3089541

OIB: 27672461276

RKP: 50563

Šifarska oznaka: 8423

17 Su-296/2025

**OBRAZLOŽENJE POLUGODIŠNJEG**

**FINANCIJSKOG IZVJEŠTAJA O IZVRŠENJU FINANCIJSKOG**

**PLANA ZA 06-2025. GODINU**

**Pazin, 15. srpnja 2025.**

OBRAZLOŽENJE OPĆEG DIJELA

Polugodišnji izvještaj o izvršavanju financijskog plana za Općinski sud u Pazinu napravljen je u skladu s Pravilnikom o polugodišnjem i godišnjem izvještaju o izvršenju proračuna i financijskog plana objavljenog 25. srpnja 2023. godine (Narodne novine br. 85/2023.).

Financijski plan Općinskog suda u Pazinu za 2025. godinu s projekcijama za 2026. i 2027. godinu usklađen je s Državnim proračunom Republike Hrvatske te objavljen na mrežnim stranicama suda.

Do 30.06.2025. godine nisu izvršene Izmjene i dopune Državnog proračuna za 2025. godinu, te nije bilo preraspodjela, pa su kolone „izvorni plan“ i tekući plan“ identične.

Prihodi za prvo polugodište ostvareni su u 56,80 % udjela u odnosu na godišnji tekući plan, dok su rashodi ostvareni u 56,83 % udjela u odnosu na godišnji tekući plan. Značajnijih odstupanja nema.

Ukupni rashodi poslovanja povećani su za 14,34% u odnosu na prvo polugodište 2024. godine. Kako bi se pokrilo povećanje rashoda planirano je i ostvareno povećanje prihoda od 14,26% u odnosu na isto razdoblje prošle godine.

Do značajnijeg odstupanja u odnosu na tekući plan, di je već u provom polugodištu ostvareno 98,86% rashoda za sitni inventar i auto gume iz razloga što su mijenjane gume na službenim automobilima, te nabavljene žaluzine za prostore zemljišno knjižnog odjela. Nadalje zabilježeno je i značajnije povećanje rashoda za intelektualne i osobne usluge di je ostvareno 97,79% u odnosu na tekući plan, računalne usluge koje su ostvarene u 91,41%, naknade troškova osobama izvan radnog odnosa (svjedoci u kaznenim predmetima) koji su ostvareni u 93,25% u odnosu na tekući plan a što je posljedica povećanog angažiranja vještaka, tumača, i ostalih sudionika u kaznenim postupcima. Planirani prihodi neće biti dovoljni za pokriće ovih rashoda do kraja godine te će biti potrebno rebalansom osigurati dodatna financijska sredstva uz preraspodjelu financijskog plana na materijalnim rashodima.

Općinski sud u Pazinu u prvom polugodištu ostvario je 99,97% prihoda iz izvora 11 Opći prihodi i primici te 0,03 % iz izvora 52 Ostale pomoći.

Prema funkcijskoj klasifikaciji 100% rashoda Općinskog suda u Pazinu odnosi se na brojčanu oznaku 3 Javni red i sigurnost odnosno 0330 Sudovi.

 Predsjednik suda

 mr. sc. Emanuel Radolović